Кирил Назъров
Писмо

chitanka.info

Закъснява тази драга

баба Зима снеговита.

Катеричката предлага

с писъмце да я повикат.

Ястребът перце подава,

дава букът листи чисти.

Вятър в тихата дъбрава

пише буквите златисти.

Писъмцето той оставя

на калинката накрая.

Дето трябва, тя поставя

точка или запетая.

Гълъбът писмото взима

и на север литва весел…

Досега на баба Зима

сигурно го е занесъл.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.